# Cartoixa d'Escaladei

### De Viquipèdia

La Cartoixa d'Escaladei fou fundada al segle XII i fou la primera cartoixa de la península Ibèrica. Els seus dominis van configurar el territori històric del Priorat, més reduïts que l'actual comarca del mateix nom.

Cartoixa d'Escaladei

La cartoixa d'Escaladei està situada al llogaret del mateix nom (Escaladei), al terme municipal de la Morera de Montsant. El 1990 els seus propietaris, la família de viticultors Peyra, la van donar a la Generalitat. Es pot visitar des del 1993. El cenobi, declarat bé cultural d’interès nacional, data del segle XII i fou el primer de l’orde de Sant Bru a la península Ibèrica.

Fou creada l’any 1194 per iniciativa del rei Alfons II, i va destacar per la seva riquesa. L’extens patrimoni, que englobava moltes possessions territorials, amb el domini directe sobre els pobles de la comarca, i propietats rústiques i dels pobles, caps de bestiar –sobretot cavalls–, censos de tota mena i altres béns, van fer que fos considerada la cartoixa més rica de l’anomenada província cartoixana de Catalunya (formada pels territoris d'Aragó, Catalunya, València i les Balears).

Escaladei va participar activament en la fundació de les cartoixes de Sant Pol de Mar (1269) i Valldecrist (1385) a Catalunya, de Nostra Senyora de les Fonts (1507) a l'Aragó, i de les cartoixes d'El Paular (1390) i Miraflores (1442) a Castella. Una cartoixa anomenada també Escaladei, prop d'Évora a Portugal, que fou la primera cartoixa portuguesa (1585), també té origen en cartoixans procedents de la del Priorat.

Escaladei fou un punt de referència per als monestirs en el procés que durant l'últim quart del segle XVIII va conduir a la creació de la Congregació Nacional de les Cartoixes Espanyoles, independent de la Grande Chartreuse, casa central de l'orde a Grenoble (França).

La cartoixa fou l'origen del cultiu del vi a la regió i de l'actual importància de la Denominació d'Origen Priorat. A la cartoixa encara hi ha un celler.

## [edita] Enllaços externs

- Monestirs de Catalunya. Escaladei

## [edita] Galeria d'imatges

Coordenades: 41° 15′ 26″ N 0° 48′ 37″ E

Obtingut de "http://ca.wikipedia.org../../../c/a/r/Cartoixa_d%27Escaladei_c4b1.html"

Categories: Priorat | Monestirs

##### Views

- Article
- Discussió
- Revisió actual

##### Cerca